— Мы ўжо адмовіліся ад суверэнітэту. Уступіўшы ў СГА, кожная краіна страчвае частку свайго суверэнітэту. Зараз у свеце няма суверэнных дзяржаў. Розніца толькі ў тым, што мы свой суверэнітэт аддаём добраахвотна, нас ніхто не заваёўвае. Мы свае кампетэнцыі перадалі, даверылі, разумеючы, што калектыўнае кіраванне лепш. У адзіночку мы ўвогуле несуверэнныя, але калі мы разам, мы вяртаем свой суверэнітэт назад, ужо на калектыўнай аснове. Утрох мы больш суверэнныя, хоць аддалі частку свайго суверэнітэту пэўнаму наднацыянальнаму органу. Але кожная краіна кантралюе гэты працэс, мы можам нешта паправіць, змяніць, нарэшце, усё адмяніць, але гэта — наш добраахвотны выбар.